HAUGESUND-TRENER: Eirik Horneland. Foto: Braastad, Audun / NTB scanpix

Kilder til VG: Hjulmand/Horneland aktuell duo i Rosenborg

Etter det VG erfarer kan Rosenborg Ballklub ende opp med FKH-trener Eirik Horneland som trener – frem til sommeren. Da skal Nordsjællands Kasper Hjulmand (46) stå klar til å overta, med Horneland som sin nummer to.

Oppdatert 12. desember 2018

Artikkelen er over ett år gammel

Dette er, etter det VG forstår, det mest aktuelle for Rosenborg nå.

Interessen rundt FK Haugesunds Horneland har vært der lenge, men manglende internasjonal erfaring er en ulempe, for Rosenborg som satser mye på å hevde seg i Europa igjen de neste årene. Derfor er det assistent/trener på feltet som er mest aktuelt for Eirik Horneland.

Redaksjonelt samarbeid Dplay Se Eliteserien og OBOS-ligaen direkte på Dplay

Interessen for danske Kasper Hjulmand, har også vært der lenge. Han var den første VG fikk høre om, allerede i sommer, som var en aktuell erstatter for Kåre Ingebrigtsen, som forsvant ut av Lerkendal i juli.

les også Adresseavisen: Rosenborg i samtaler med Haugesund-trener

Siden har det vært mange navn, men lite konkret.

Kasper Hjulmand har vært i Nordsjælland i 10 år, som assistent og hovedtrener, hvis vi ser bort fra forsøket som hovedtrener i FC Mainz i 2014/15. Han er svært høyt ansett i dansk fotball.

Eirik Horneland har en fireårsavtale med FK Haugesund, og det blir opp til Rosenborg å løse Horneland ut av kontrakten, hvis begge parter ønsker det. Etter det VG vet foreligger det et kontraktsforslag for Horneland, som har vært i klubben, som hovedtrener siden 2016, men har vært assosiert med klubben siden 2010. I tillegg har han trent aldersbestemte landslag.

les også Rekdal lanseres som RBK-kandidat: – Vil være kontroversielt

Rosenborg har også tidligere hatt «ventetrenere». Før Erik Hamrén kom i 2008, ble laget ledet av Trond Henriksen til svensken kom fri fra Aalborg. I dag er Henriksen assistenten til nederlandske Rini Coolen, som har fungert som hovedtrener siden i sommer.

Publisert: 12.12.18 kl. 00:26 Oppdatert: 12.12.18 kl. 08:11

Eliteserien S V U T M P 1 Bodø/Glimt 18 16 2 0 65 – 20 45 50 2 Molde 18 11 1 6 46 – 22 24 34 3 Odd 18 11 1 6 32 – 24 8 34 4 Rosenborg 18 9 5 4 34 – 19 15 32 5 Vålerenga 18 9 5 4 29 – 24 5 32 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk